CELEX: 52020PC0792
Language: el
Date: 2020-12-04
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) 2020/123 όσον αφορά τις αλιευτικές δυνατότητες για το σύκο Νορβηγίας το 2020

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.12.2020
            COM(2020) 792 final
            2020/0351(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) 2020/123 όσον αφορά τις αλιευτικές δυνατότητες για το σύκο Νορβηγίας το 2020
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Όπως κάθε χρόνο, το Συμβούλιο καθόρισε τον Οκτώβριο προκαταρκτικό TAC για την αλιεία σύκου Νορβηγίας που αρχίζει την 1η Νοεμβρίου. Ωστόσο, φέτος, το προκαταρκτικό TAC καλύπτει μόνο την περίοδο από την 1η Νοεμβρίου 2020 έως την 31η Δεκεμβρίου 2020, εν αναμονή της έκβασης των διαβουλεύσεων με τρίτες χώρες. Σύμφωνα με πρόσφατα στοιχεία, το επίπεδο του TAC που έχει καθοριστεί είναι ανεπαρκές και, ως εκ τούτου, θα πρέπει να προσαρμοστεί.  
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Η πρόταση καθορίζει ποσοστώσεις σε επίπεδα που συνάδουν με τους στόχους του κανονισμού (ΕΕ) αριθ. 1380/2013. 
               
            
            
               •Συνέπεια με άλλες πολιτικές της Ένωσης
            
            
               Τα προτεινόμενα μέτρα είναι σύμφωνα με τους στόχους και τους κανόνες της κοινής αλιευτικής πολιτικής και συνάδουν με την πολιτική της Ένωσης για βιώσιμη ανάπτυξη.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης (ΣΛΕΕ).
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στην αποκλειστική αρμοδιότητα της Ένωσης βάσει του άρθρου 3 παράγραφος 1 στοιχείο δ) της ΣΛΕΕ. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               Η πρόταση είναι σύμφωνη με την αρχή της αναλογικότητας για τους ακόλουθους λόγους.
            
            
               Η κοινή αλιευτική πολιτική είναι μια κοινή πολιτική. Σύμφωνα με το άρθρο 43 παράγραφος 3 της ΣΛΕΕ, αρμόδιο για τη θέσπιση μέτρων όσον αφορά τον καθορισμό και την κατανομή των αλιευτικών δυνατοτήτων είναι το Συμβούλιο.
            
            
               •Επιλογή της νομικής πράξης
            
            
               Προτεινόμενη νομική πράξη: κανονισμός.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
         
         
            
               •Διαβουλεύσεις με τα ενδιαφερόμενα μέρη
            
            
               Η πρόταση λαμβάνει υπόψη τις παρατηρήσεις των ενδιαφερομένων, των γνωμοδοτικών συμβουλίων, των εθνικών διοικήσεων, των οργανώσεων αλιέων και μη κυβερνητικών οργανώσεων. 
            
            
               •Συλλογή και χρήση εμπειρογνωσίας
            
            
               
                  Η πρόταση βασίζεται στην επιστημονική γνωμοδότηση του Διεθνούς Συμβουλίου για την Εξερεύνηση των Θαλασσών (ICES).
               
            
            
               •Εκτίμηση επιπτώσεων
            
            
               Το πεδίο εφαρμογής του κανονισμού για τις αλιευτικές δυνατότητες προσδιορίζεται σαφώς από το άρθρο 43 παράγραφος 3 της Συνθήκης.
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η πρόταση δεν έχει επιπτώσεις στον προϋπολογισμό της ΕΕ.
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Η παρακολούθηση της χρήσης των αλιευτικών δυνατοτήτων με τη μορφή TAC και ποσοστώσεων θεσπίστηκε με τον κανονισμό (ΕΚ) αριθ. 1224/2009 του Συμβουλίου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               Η προτεινόμενη τροποποίηση αποσκοπεί στην τροποποίηση του κανονισμού (ΕΕ) 2020/123 του Συμβουλίου, ώστε να προσαρμοστεί το προκαταρκτικό TAC που καθορίστηκε με τον κανονισμό (ΕΕ) 2020/1579 για το σύκο Νορβηγίας για την περίοδο από την 1η Νοεμβρίου 2020 έως την 31η Δεκεμβρίου 2020. 
            
            
               Το TAC για το σύκο Νορβηγίας καθορίστηκε στον κανονισμό για τις αλιευτικές δυνατότητες στον Ατλαντικό και τη Βόρεια Θάλασσα. Ωστόσο, δεδομένου ότι η αλιεία διαρκεί από την 1η Νοεμβρίου έως την 31η Οκτωβρίου του επόμενου έτους, για λόγους χρονοδιαγράμματος καθορίστηκε προκαταρκτικό TAC με τον κανονισμό για τον καθορισμό των αλιευτικών δυνατοτήτων για τη Βαλτική Θάλασσα, ο οποίος εκδόθηκε τον Οκτώβριο. Στη συνέχεια, το TAC προσαρμόστηκε κατά την έκδοση του κανονισμού για τις αλιευτικές δυνατότητες στον Ατλαντικό και τη Βόρεια Θάλασσα, γεγονός που επιτρέπει επίσης την ενσωμάτωση πιθανών στοιχείων που προκύπτουν από τις διαβουλεύσεις της ΕΕ με τη Νορβηγία. 
            
            
               Επομένως, καθορίστηκε προκαταρκτικό TAC για το σύκο Νορβηγίας στον κανονισμό (ΕΕ) 2020/1579 του Συμβουλίου, της 29ης Οκτωβρίου 2020, σχετικά με τον καθορισμό, για το 2021, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2020/123 όσον αφορά ορισμένες αλιευτικές δυνατότητες σε άλλα ύδατα. Με βάση τις πλέον πρόσφατες βέλτιστες διαθέσιμες επιστημονικές γνωμοδοτήσεις του Διεθνούς Συμβουλίου για την Εξερεύνηση των Θαλασσών (ICES), το ενωσιακό TAC για το σύκο Νορβηγίας για 12 μήνες θα είναι της τάξης των 140.000 τόνων. Ωστόσο, φέτος, το προκαταρκτικό TAC για το σύκο Νορβηγίας καθορίστηκε στους 30.000 τόνους μόνο για την περίοδο από 1ης Νοεμβρίου 2020 έως 31ης Δεκεμβρίου 2020, εν αναμονή της έκβασης των διαβουλεύσεων με τρίτες χώρες. 
            
            
               Εν τω μεταξύ, ωστόσο, οι πρόσφατες πληροφορίες που προσκόμισε η Δανία, η οποία είναι σχεδόν αποκλειστική κάτοχος της ποσόστωσης για το σύκο Νορβηγίας, καταδεικνύουν ότι το προκαταρκτικό TAC είναι ανεπαρκές ενόψει της αναμενόμενης αλιευτικής δραστηριότητας έως τα τέλη του έτους. Η κύρια αλιευτική περίοδος εκτείνεται από τον Σεπτέμβριο έως τον Ιανουάριο ανάλογα με τα έτη, με κορύφωση από τον Οκτώβριο έως τον Δεκέμβριο. Σύμφωνα με τα τελευταία στοιχεία που υποβλήθηκαν για την αλιεία, τον Σεπτέμβριο τα αλιεύματα ήταν περίπου 3.700 τόνοι και τον Οκτώβριο ήταν άνω των 21.000 τόνων. Η Δανία αναμένει ότι το επίπεδο των αλιευμάτων τον Νοέμβριο και τον Δεκέμβριο θα είναι τουλάχιστον παρόμοιο με εκείνο του Οκτωβρίου. Συνεπώς, το TAC για το σύκο Νορβηγίας που καθορίστηκε στον κανονισμό (ΕΕ) 2020/123 του Συμβουλίου θα πρέπει να αυξηθεί, ώστε να καταστεί δυνατή η συνέχιση της αλιείας έως τα τέλη του έτους, τηρώντας παράλληλα πλήρως τη γνωμοδότηση του ICES για τα αλιεύματα.
            
            
               •Διαβουλεύσεις με το Ηνωμένο Βασίλειο
            
            
               Δεδομένου ότι ο παρών κανονισμός πρόκειται να εκδοθεί κατά τη διάρκεια της μεταβατικής περιόδου που προβλέπεται στη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Επιτροπή θα προβεί σε διαβούλευση με το Ηνωμένο Βασίλειο σύμφωνα με το άρθρο 130 παράγραφος 1 της εν λόγω συμφωνίας.
            
         
         
            
               2020/0351 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) 2020/123 όσον αφορά τις αλιευτικές δυνατότητες για το σύκο Νορβηγίας το 2020
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2020/123
                  1
                του Συμβουλίου καθορίζει, για το 2020, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και για τα αλιευτικά ενωσιακά σκάφη, σε ορισμένα μη ενωσιακά ύδατα. Μεταξύ άλλων, καθόρισε τις αλιευτικές δυνατότητες έως την 31η Οκτωβρίου 2020 για το σύκο Νορβηγίας και τα σχετικά παρεμπίπτοντα αλιεύματα στα ύδατα της διαίρεσης 3a του Διεθνούς Συμβουλίου Εξερεύνησης των Θαλασσών (ICES) και στα ενωσιακά ύδατα της διαίρεσης ICES 2a και της υποζώνης ICES 4. 
            
            
               (2)Ο κανονισμός (ΕΕ) 2020/1579 του Συμβουλίου
                  2
               , μεταξύ άλλων, τροποποίησε τον κανονισμό (ΕΕ) 2020/123 για τον καθορισμό προκαταρκτικών αλιευτικών δυνατοτήτων που καλύπτουν την περίοδο από την 1η Νοεμβρίου 2020 έως την 31η Δεκεμβρίου 2020 για τον προαναφερόμενο τύπο αλιείας.
            
            
               (3)Οι εν λόγω προκαταρκτικές αλιευτικές δυνατότητες καθορίστηκαν πολύ χαμηλότερα από τη γνωμοδότηση του ICES για τα αλιεύματα, δεδομένου ότι καλύπτουν μόνο δύο μήνες της αλιευτικής περιόδου.
            
            
               (4)Η αλιευτική περίοδος για το σύκο Νορβηγίας εκτείνεται συνήθως από τον Σεπτέμβριο έως τον Ιανουάριο, με κορύφωση από τον Οκτώβριο έως τον Δεκέμβριο. Τα πλέον πρόσφατα στοιχεία για τα αλιεύματα που υποβλήθηκαν στην Επιτροπή καταδεικνύουν ότι τον Οκτώβριο αλιεύθηκαν περισσότεροι από 21.000 τόνοι σύκου Νορβηγίας. Η παρέκταση των εν λόγω αριθμητικών στοιχείων με βάση τα ιστορικά χαρακτηριστικά αλιευμάτων της αλιείας σύκου Νορβηγίας καταδεικνύει ότι οι εν λόγω προκαταρκτικές αλιευτικές δυνατότητες είναι πολύ πιθανό να μην επαρκούν για να καλύψουν την αλιευτική δραστηριότητα έως τα τέλη του έτους. Ως εκ τούτου, είναι σκόπιμο να προσαρμοστούν οι εν λόγω προκαταρκτικές αλιευτικές δυνατότητες σύμφωνα με τις πλέον πρόσφατες εκτιμήσεις, τηρώντας παράλληλα πλήρως τη γνωμοδότηση του ICES. 
            
            
               (5)Συνεπώς, ο κανονισμός (ΕΕ) 2020/123 θα πρέπει να τροποποιηθεί αναλόγως.
            
            
               (6)Δεδομένου ότι οι εν λόγω προκαταρκτικές αλιευτικές δυνατότητες καλύπτουν την περίοδο έως την 31η Δεκεμβρίου 2020, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
            
            
               (7)Πραγματοποιήθηκε διαβούλευση με το Ηνωμένο Βασίλειο σύμφωνα με το άρθρο 130 παράγραφος 1 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1                                                                                                                      Τροποποίηση του κανονισμού (ΕΕ) 2020/123 
            
            
               Ο κανονισμός (ΕΚ) αριθ. 2020/123 τροποποιείται σύμφωνα με το παράρτημα του παρόντος κανονισμού.
            
            
               Άρθρο 2  
                Έναρξη ισχύος και ημερομηνία εφαρμογής
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. 
            
         
         
            
               Εφαρμόζεται έως την 31η Δεκεμβρίου 2020.
            
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Κανονισμός (ΕΕ) 2020/123 του Συμβουλίου, της 27ης Ιανουαρίου 2020, σχετικά με τον καθορισμό για το 2020 για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 25 της 30.1.2020, σ. 1).
               
               
                  
                     (2)
                  
                        Κανονισμός (ΕΕ) 2020/1579 του Συμβουλίου, της 29ης Οκτωβρίου 2020, σχετικά με τον καθορισμό, για το 2021, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2020/123 όσον αφορά ορισμένες αλιευτικές δυνατότητες σε άλλα ύδατα (ΕΕ L 362 της 31.10.2019, σ. 3).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.12.2020
            COM(2020) 792 final
            ΠΑΡΑΡΤΗΜΑ
            της
            Πρότασης κανονισμού του Συμβουλίου
            για την τροποποίηση του κανονισμού (ΕΕ) 2020/123 όσον αφορά τις αλιευτικές δυνατότητες για το σύκο Νορβηγίας το 2020
            
               
         
         
            
               ΠΑΡΑΡΤΗΜΑ 
            
            
               Στο παράρτημα Ι-Α του κανονισμού (ΕΕ) 2020/123, ο πίνακας που αφορά το είδος: «Σύκο Νορβηγίας και σχετικά παρεμπίπτοντα αλιεύματα», «Ζώνη: 3a· Ενωσιακά ύδατα των 2a και 4» αντικαθίσταται από το ακόλουθο κείμενο:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        « Είδος:
                     
                  
                  
                     
                        Σύκο Νορβηγίας και σχετικά παρεμπίπτοντα αλιεύματα
                     
                     
                         
                     
                  
                  
                     
                        Ζώνη:
                     
                  
                  
                     
                        3a· Ενωσιακά ύδατα των 2a και 4
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Χρονική περίοδος
                     
                  
                  
                     
                        Από 1/11/2019 έως 31/10/2020
                     
                  
                  
                     
                  
                  
                     
                        Από 1/11/2020 έως 31/12/2020
                     
                  
                  
                     
                  
                  
                     
                         
                     
                  
                  
                     
                        Αναλυτικό TAC
                     
                     
                         
                     
                     
                         
                     
                  
                  
                     
                         
                     
                  
               
                     
                        Δανία
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96
                     
                  
               
                     
                        Γερμανία
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96
                     
                  
               
                     
                        Κάτω Χώρες
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Νορβηγία
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Νήσοι Φερόες
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                     
                  
                  
                     
                        Άνευ αντικειμένου 
                     
                  
                  
                     
                  
                  
                     
                        Άνευ αντικειμένου
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Τα παρεμπίπτοντα αλιεύματα εγκλεφίνου και νταουκιού Ατλαντικού μπορούν να συνιστούν έως και το 5 % της ποσόστωσης (OT2/*2A3A4). Τα παρεμπίπτοντα αλιεύματα εγκλεφίνου και νταουκιού Ατλαντικού που καταλογίζονται στην ποσόστωση σύμφωνα με την παρούσα διάταξη και τα παρεμπίπτοντα αλιεύματα ειδών που καταλογίζονται στην ποσόστωση σύμφωνα με το άρθρο 15 παράγραφος 8 του κανονισμού (ΕΕ) αριθ. 1380/2013 δεν υπερβαίνουν συνολικά το 9 % της ποσόστωσης.
                     
                  
               
                     
                        (**)
                     
                  
                  
                     
                        Η ποσόστωση μπορεί να αλιεύεται μόνο στα ενωσιακά ύδατα των ζωνών ICES 2a, 3a και 4.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Η ενωσιακή ποσόστωση μπορεί να αλιεύεται μόνο από 1ης Νοεμβρίου 2019 έως 31ης Οκτωβρίου 2020.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Χρησιμοποιείται εσχάρα διαλογής.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Χρησιμοποιείται εσχάρα διαλογής. Περιλαμβάνει κατ’ ανώτατο όριο το 15 % των αναπόφευκτων παρεμπιπτόντων αλιευμάτων (NOP/*2A3A4), που πρέπει να καταλογίζονται στην ποσόστωση αυτή.
                     
                  
                  
                     
                  
               
                     
                        (******)
                     
                  
                  
                     
                        Η ενωσιακή ποσόστωση μπορεί να αλιεύεται από την 1η Νοεμβρίου 2020 έως την 31η Δεκεμβρίου 2020.»